~~~ ร้าน มู๋กะชีส ปิ้งย่างกระทะชีส บางแสน ~~~

พิกัดร้าน :: บางแสนสาย 4 เหนือ เลี้ยวซ้ายซอยข้างแหลมทอง ขับตรงไปเรื่อยๆ เลี้ยขวาซอย ตรงข้ามเซเว่น เลยร้านชาบู อินดี้นิดนึงค่ะ ..
ที่จอดรถไม่มี ต้องจอดข้างทาง..

อาหารรอนานมากค่ะ กว่าจะมาเสิร์ฟ รอจนหิว..ไม่รู้เค้าเตรียมอะไรอยู่  555 ทั้งที่มีลูกค้าแค่โต๊ะเดียว..
แต่โต๊ะที่สั่งเซ็ตปิ้งย่างจะได้อาหารเร็วหน่อย..

วันนี้ไป 4 คน ทานชุดหม้อไฟมันกุ้งน้ำข้น set ราคา 499 บาทค่ะ ..
ในหม้อจะมีเส้นมาม่า, กะหล่ำปลีหั่นฝอย, กุ้งแม่น้ำ 3 ตัว, หมึก, หมู, เห็ดเข็มทอง, หอยเชลล์ แต่เสียดายปูหมด  ???? ..เลยเพิ่มหอยเชลล์มาแทน (ไม่รู้คุ้มหรือเปล่า ????)..

ในเซ็ตจะมีชีส กับ ไข่นกกระทาประมาณ 7 ฟอง แต่ไม่ได้ข้าวโพด ตอนแรกเอามาเสิร์ฟแล้วนะแต่เอากลับคืนไป ก็ยังงงๆ พนักงานบอกว่าชุดหม้อไฟจะไม่มีข้าวโพด..

 น้ำจิ้มมีซีฟู๊ด กับน้ำจิ้มสุกี้ แทบจะไม่ได้จิ้มเลย เพราะ น้ำซุปมันเผ็ดอยู่แล้ว...
จะมีมันกุ้งแยกมาให้ 1 ถ้วย เวลากระทะน้ำเดือดให้ใส่มันกุ้งลงไปทีหลัง กับน้ำซุปต้มยำเพิ่มให้อีกถ้วยเล็กๆ น้ำซุปบอกพนักงานได้ว่าจะเอาเผ็ดมาก เผ็ดน้อย..

รสชาดน้ำซุปแซ่บดีค่ะ ถูกใจเลย เหมือนมาม่าต้มยำกุ้ง..
แต่เครื่องในกระทะน้อยไปหน่อย เพราะราคา 499 บาท น่าจะมีอะไรเยอะกว่านี้..ต้องสั่งมาสันคอหมูสไลด์กับเบคอนมาเพิ่มอีก..

